stanford-oval/wikipedia huggingface dataset:
อ็อกซิแคต

แมวพันธุ์ Ocicat เป็นสายพันธุ์ใหม่และหาได้ยาก มันจะมีจุดๆคล้ายแมวป่าและมีนิสัยเชื่อง ชื่อ Ocicat ได้มาจาก Ocelot ก็คือเสือดาวนั่นเอง
ตรงข้ามกับลักษณะภายนอกของมัน มันไม่มี DNA ของความป่าเถื่อนอยู่ในยีนเลย สายพันธุ์มันจริงๆแล้วมีส่วมผสมของ แมวสยาม และ Abyssinian และ หลังจากนั้น พวกเราก็นำ American Shorthairs (silver tabbies) ไปผสม ทำให้มันกลายเป็นสีเงิน รวมทั้งโครงสร้างของกระดูกและจุดลายต่างๆด้วย
การกำเนิดของสายพันธุ์เริ่มจากนาย Virginoa Daly , Berkley, Michigan ได้พยายามจะผสมพันธุ์ Abyssinian-pointed Siamese ในปี 1964. ลูกแมวรุ่นแรกออกมาเป็น Abyssinian แต่พอรุ่นที่สองกลายเป็นลูกแมวพร้อมลายจุด ลูกสาวของนายคนดังกล่าว เลยตั้งชื่อว่า Ocicat
วันนี้ Ocicat พบได้ทั่วทุกมุมโลก เนื่องด้วยลักษณะที่เหมือนสัตว์ป่าแต่เชื่องแบบสัตว์เลี้ยง 
Ocicat เป็นแมวที่ชอบสังคมอย่างมาก พวกมันมักจะถูกพวกเราบอกว่าเป็นหมาในร่างแมว ส่วนใหญ่พวกมันถูกฝึกสอนได้ง่าย เช่น ให้วิ่งไปคาบของ พาไปเดินแบบใส่สายจูงเหมือนหมา จะมาหาเราเมื่อเราเรียก จะให้นั่ง นอนลง ก็ได้ บางตัวก็สามารถกระโจนลงน้ำได้อย่างเต็มใจ
Ocicat ยังมีความเป็นมิตรมากๆด้วย มันจะเดินตรงเข้าไปหาคนแปลกหน้าแล้วประกาศตัวว่าอยากมีเจ้าของ ด้วยเหตุนี้ทำให้มันเป็นสัตว์เลี้ยงประจำครอบครัว และพวกมันส่วนมากก็สามารถอยู่ร่วมกันได้อย่างดีกับสัตว์ชนิดอื่นๆ Ocicat เป็นสัตว์เลี้ยงที่แสนวิเศษสำหรับคนที่ต้องการใช้เวลามากๆกับแมวของตัวเอง แต่มันก็ต้องการความใส่ใจมากกว่าแมวชนิดอื่นๆ เช่นกัน...
อุทิศ ให้กับ "ดัชชี่" แมว Ocicat ผู้จากไป..
25 กันยายน 2550
เกาะมุก

| --- | --- |

ภูมิศาสตร์
ที่ตั้ง: อุทยานแห่งชาติหาดเจ้าไหม
พื้นที่: 7.7 ตารางกิโลเมตร (3.0 ตารางไมล์)
การปกครอง
 ไทย
จังหวัด: จังหวัดตรัง
อำเภอ: อำเภอกันตัง
ตำบล: ตำบลเกาะลิบง
ข้อมูลอื่น ๆ
เขตเวลา: UTC+07:00
รหัสไปรษณีย์: 92110
เกาะมุก บ้างเขียนว่า เกาะมุกต์ ตั้งอยู่ในเขตอุทยานแห่งชาติหาดเจ้าไหม ในท้องที่ตำบลเกาะลิบง อำเภอกันตัง จังหวัดตรัง เป็นเกาะที่มีความใหญ่เป็นอันดับ 3 ของจังหวัดตรัง มีความยาวของเกาะในแนวเหนือใต้ ประมาณ 4.15 กิโลเมตร ความกว้างในแนวตะวันออกตะวันตก ประมาณ 3.8 กิโลเมตร มีพื้นที่รวมทั้งสิ้น 7.7 ตารางกิโลเมตร มีหมู่บ้าน 1 หมู่บ้าน คือ บ้านเกาะมุก ซึ่งได้กันแนวเขตออกจากพื้นที่อุทยานแห่งชาติ ร้อยละ 80 ของพื้นที่ทั้งหมด ภูเขามีจุดสูงสุดประมาณ 300 เมตร จากระดับน้ำทะเลปานกลาง โดยวางตัวในแนวเหนือใต้ มีประชากรอาศัยอยู่ประมาณ 1500 คน เป็นมุสลิมประมาณร้อยละ 80 อาชีพหลักของคนบนเกาะ ได้แก่ ประมงพื้นบ้าน โดยเฉพาะลอบหมึก ที่เกาะมุกยังมีการดำหาหอยมุกกันบ้าง
เกาะมุกมีถ้ำมรกต (Morakot Cave) อยู่ทางทิศตะวันตกของเกาะ เป็นถ้ำที่มีโพรงถ้ำเล็ก ๆ ที่จะเข้าไปได้ก็ต้องรอช่วงน้ำลดเท่านั้น เมื่อเข้าไปในถ้ำราว 80 เมตร จะถึงปากถ้ำอีกด้าน ซึ่งมีหาดทรายขาวท่ามกลางหน้าผาสูงชัน เหตุที่ชื่อว่าถ้ำมรกตเพราะน้ำทะเลในถ้ำกระทบกับแสงจากภายนอกทำให้มองเห็นเป็นสีมรกต
อีเห็นน้ำอินโดจีน

| อีเห็นน้ำอินโดจีน, อีเห็นน้ำตังเกี๋ย |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Viverridae
วงศ์ย่อย:: Hemigalinae
สกุล:: Cynogale
สปีชีส์:: C.  lowei
ชื่อทวินาม
Cynogale lowei Pocock, 1933

อีเห็นน้ำอินโดจีน หรือ อีเห็นน้ำตังเกี๋ย สัตว์เลี้ยงลูกด้วยนมชนิดหนึ่งในอันดับสัตว์กินเนื้อ มีชื่อวิทยาศาสตร์ว่า  Cynogale lowei
เป็นสัตว์ที่มีข้อมูลน้อยมาก เนื่องจากพบเห็นได้ยากและมีรายงานการพบเห็นตัวเพียงไม่กี่ครั้ง ข้อมูลเท่าที่มีบ่งให้รู้ว่ารูปร่างหน้าตาคล้ายคลึงกับอีเห็นน้ำมลายู (C. bennettii) แต่ต่างกันตรงสีขน กล่าวคือ อีเห็นน้ำอินโดจีนมีขนสั้นหนา และมีสีขนที่อ่อนกว่าอีเห็นน้ำมลายู  โดยจมูกใต้คอและหน้าอกมีสีขาว ส่วนข้อมูลอื่น ๆ เช่น ขนาดและน้ำหนักนั้นไม่มี
มีผู้เก็บซากอีเห็นน้ำอินโดจีนได้ทางภาคเหนือของเวียดนาม และเคยมีรายงานพบเห็นที่ภาคใต้ของจีน และคาดว่าอาจมีอยู่ในอุทยานแห่งชาติภูกระดึง จังหวัดเลย ของไทยด้วย
มีรายงานการพบเห็นใกล้กับแหล่งน้ำ เช่น ทะเลสาบหรือแม่น้ำ ปัจจุบันสันนิษฐานว่า อีเห็นน้ำอินโดจีนได้สูญพันธุ์จากโลกไปนานแล้ว เพราะปัญหาการพัฒนาและขยายพื้นที่เกษตรกรรมอย่างรวดเร็ว ทำให้อีเห็นน้ำอินโดจีนสูญเสียถิ่นที่อยู่อาศัย
ปัจจุบัน เชื่อว่าอาจจะเป็นชนิดเดียวกันหรือชนิดย่อยของอีเห็นน้ำมลายูก็ได้
ดูเพิ่ม

อีเห็นน้ำมลายู
อาคารไปรษณีย์กลาง

| อาคารไปรษณีย์กลาง |
| --- | --- |
General Post Office Grand Postal Building
อาคารไปรษณีย์กลาง ในเดือนกรกฎาคม พ.ศ. 2566

ข้อมูลทั่วไป
ประเภท: ที่ทำการไปรษณีย์
สถาปัตยกรรม:  สถาปัตยกรรมสากล  อลังการศิลป์ 
เมือง: 2 ถนนเจริญกรุง แขวงบางรัก เขตบางรัก กรุงเทพมหานคร 10500
ประเทศ: ประเทศไทย
พิกัด:  13°43′37″N 100°30′56″E﻿ / ﻿13.72694°N 100.51556°E﻿ / 13.72694; 100.51556
เริ่มสร้าง: 24 มิถุนายน พ.ศ. 2483
ผู้สร้าง: กรมไปรษณีย์โทรเลข
ข้อมูลทางเทคนิค
โครงสร้าง: ก่ออิฐถือปูน
การออกแบบและการก่อสร้าง
สถาปนิก: จิตรเสน อภัยวงศ์ พระสาโรชรัตนนิมมานก์ (สาโรช สุขยางค์)
วิศวกร: เอ็ช เฮอรมัน
อาคารไปรษณีย์กลาง หรือ ไปรษณีย์กลาง บางรัก เป็นอาคารที่มีความสำคัญทางประวัติศาสตร์ในพื้นที่เขตบางรัก กรุงเทพมหานคร เคยเป็นสถานกงสุลอังกฤษและที่ว่าการกรมไปรษณีย์โทรเลข ตัวอาคารมีลักษณะแบบสถาปัตยกรรมสากลและอลังการศิลป์ (art deco) จิตรเสน อภัยวงศ์ และพระสาโรชรัตนนิมมานก์ (สาโรช สุขยางค์) เป็นผู้ออกแบบ
ปัจจุบัน อาคารใช้เป็นพื้นที่จัดแสดงนิทรรศการของไปรษณีย์ไทย ไปรษณีย์เขตบางรัก และสำนักงานใหญ่ของศูนย์สร้างสรรค์งานออกแบบ
บุคคลทั่วไปสามารถชมภายในอาคารส่วนโถงตรงกลางซึ่งใช้จัดแสดงนิทรรศการหมุนเวียนของไปรษณีย์ไทย และสามารถเข้าชมศูนย์สร้างสรรค์งานออกแบบในส่วนสาธารณะ ได้แก่ ห้องจัดนิทรรศการบริเวณด้านหลังของอาคาร และสวนดาดฟ้าสาธารณะ (public rooftop garden) ส่วนที่เหลือนั้นสงวนไว้สำหรับสมาชิกของศูนย์สร้างสรรค์งานออกแบบเท่านั้น
ลักษณะของอาคาร

ด้านบนของอาคารประดับด้วยรูปสลักครุฑสีชมพูอิฐห้อยพวงมาลาเท้างุ้ม ขนาด 2 เท่าคนจริง ซึ่งเป็นผลงานที่ศาสตราจารย์ศิลป์ พีระศรี สร้างขึ้นในปี พ.ศ. 2486 เชื่อกันว่า ในช่วงสงครามมหาเอเชียบูรพา อาคารแห่งนี้รอดพ้นจากการถูกการระเบิดทำลายได้อย่างปาฏิหาริย์ด้วยอิทธิฤทธิ์ของครุฑดังกล่าว
ด้านหน้าอาคารมีลานกว้างสาธารณะที่ผู้คนในพื้นที่นิยมมาออกกำลังกายและพักผ่อนช่วงเย็น ตรงกลางของลานประดิษฐานพระรูปสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ผู้ก่อกำเนิดกิจการไปรษณีย์โทรเลขของไทย
การจัดสรรพื้นที่

ในปัจจุบันอาคารไปรษณีย์กลางมีการจัดสรรพื้นที่เพื่อใช้งานดังนี้ (ข้อมูล ณ เดือนสิงหาคม พ.ศ. 2561)[ต้องการอ้างอิง]
การจัดสรรพื้นที่ > ไปรษณีย์ไทย

ส่วนตรงกลางของอาคารเป็นโถงจัดแสดงนิทรรศการหมุนเวียนของไปรษณีย์ไทย
อาคารปีกทิศเหนือ ชั้น 1 เป็นที่ตั้งของที่ทำการไปรษณีย์ เขตบางรัก
การจัดสรรพื้นที่ > ศูนย์สร้างสรรค์งานออกแบบ

อาคารปีกทิศใต้
ชั้น 1: ทางเข้าหลักของศูนย์ และร้านค้าของศูนย์สร้างสรรค์งานออกแบบ
ชั้น 2: ห้องประชุม ห้องประชุมเชิงปฏิบัติการ ห้องจัดนิทรรศการ
ชั้น 3-4: สำนักงานของศูนย์สร้างสรรค์งานออกแบบ
ชั้น 5: สวนดาดฟ้าสาธารณะ และส่วนเชื่อมต่อกับอาคารด้านหลัง
อาคารด้านหลัง
ชั้น 1: ทางเข้าด้านหลังของศูนย์สร้างสรรค์งานออกแบบ และห้องจัดนิทรรศการ
ชั้น 2: แมตทีเรียลคอนเน็กซ์ซันเซ็นเตอร์ (Material ConneXion® Centre) ห้องสมุดวัสดุเพื่อการออกแบบของศูนย์สร้างสรรค์งานออกแบบ
ชั้น 3: แฟ็บคาเฟ่ (Fab Cafe) และพื้นที่จัดการประชุมเชิงปฏิบัติการ
ชั้น 4: ทีซีดีซีรีซอร์ซเซ็นเตอร์ (TCDC Resource Centre) ห้องสมุดด้านการออกแบบ และ โค-เวิร์กกิงสเปซ (Co-Working space)
ชั้น 5: ทีซีดีซีรีซอร์ซเซ็นเตอร์ (TCDC Resource Centre) ห้องสมุดด้านการออกแบบ, โค-เวิร์กกิงสเปซ (Co-Working space), และสวนดาดฟ้าสำหรับสมาชิก (private rooftop garden)
นอกจากนี้ ด้านหลังของอาคารยังมีท่าเรือสำหรับข้ามแม่น้ำเจ้าพระยาไปไอคอนสยาม อีกด้วย
ระเบียงภาพ

ส่วนบริการไปรษณีย์ ภายในโถงกลาง (ห้องไปรษณีย์นฤมิต) ชั้น 1 ฝั่งติดกับปีกเหนือของอาคาร
ทางเข้าศูนย์สร้างสรรค์งานออกแบบ
พญาครุฑบนดาดฟ้าอาคาร
พระรูปสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
เกาะยาวน้อย

| --- | --- |

ภูมิศาสตร์
ที่ตั้ง: อ่าวพังงา
พื้นที่: 36.14 ตารางกิโลเมตร (13.95 ตารางไมล์)
การปกครอง
 ไทย
จังหวัด: พังงา
อำเภอ: เกาะยาว
ตำบล: เกาะยาวใหญ่
ข้อมูลอื่น ๆ
เขตเวลา: UTC+07:00
รหัสไปรษณีย์: 82160
เกาะยาวน้อย เป็นเกาะในตำบลเกาะยาวใหญ่ อำเภอเกาะยาว จังหวัดพังงา มีเนื้อที่ 36.14 ตารางกิโลเมตร อยู่ในความรับผิดชอบดูแลของอุทยานแห่งชาติอ่าวพังงา
เกาะยาวน้อยมีลักษณะภูมิประเทศมีภูเขาทอดยาวตามแนวทิศเหนือใต้ บริเวณรอบเกาะเป็นที่ราบชายฝั่งมีหาดทราย เกาะมีชุมชนอยู่อาศัยส่วนใหญ่ประกอบอาชีพทำสวนยางพารา สวนผลไม้ ทำนาและทำประมง โดยเฉพาะการเลี้ยงกุ้งมังกรในกระชัง และยังเป็นที่ตั้งของศูนย์ราชการและอำเภอ
สถานที่สำคัญบนเกาะได้แก่ หาดป่าทรายเป็นสถานที่ขึ้นชื่อของเกาะที่สุด หาดท่าเขาตั้งอยู่ในหุบอ่าวลึกเข้ามาในแผ่นดิน บนเกาะมีต้นโพธิ์ทะเลที่ใหญ่ที่สุดในประเทศไทย ขนาด 30 คนโอบ และพื้นที่ป่าในบริเวณนี้เป็นป่าดึกดำบรรพ์ หมู่บ้านอันเป้า หาดโล๊ะหาตั้งอยู่ทางทิศเหนือสุดของเกาะ บนเกาะยังมีผืนนาข้าวซึ่งมีการทำนามานานร่วม 200 ปี มีทุ่งนาบนพื้นที่กว่า 500 ไร่ ซึ่งถือว่าเป็นเกาะเดียวในประเทศไทยที่มีการปลูกข้าวบนเกาะ
เกาะยาวน้อยมีนกหลากหลายสายพันธุ์มากกว่า 162 ชนิด โดยเฉพาะนกเงือกมีมากกว่า 200 ตัว มีทั้งนกประจำถิ่นและนกอพยพ
เกาะเหลาตรง

| ภูมิศาสตร์ |
| --- | --- |
พื้นที่: 0.5 ตารางกิโลเมตร (0.19 ตารางไมล์)
การปกครอง
 ไทย
จังหวัด: จังหวัดตรัง
อำเภอ: อำเภอปะเหลียน
ตำบล: ตำบลท่าข้าม
ข้อมูลอื่น ๆ
เขตเวลา: UTC+07:00
เกาะเหลาตรง ตั้งอยู่ในตำบลท่าข้าม อำเภอปะเหลียน จังหวัดตรัง อยู่ในเขตน่านน้ำทะเลตรัง-สตูล เป็นแหล่งโบราณคดีทั้งที่ขุดค้นแล้ว และยังไม่ได้ขุดค้นโบราณวัตถุ
เกาะเหลาตรงเดิมชื่อ เกาะปูเลา-ตะฮง เป็นภาษามลายู แปลว่า "เกาะมะเขือ" ในสมัยอยุธยาตอนปลาย เกาะเหลาตรงยังไม่มีคนอยู่อาศัย ชาวประมงใช้เป็นที่หลบลมพายุ แวะจอดเรือหาน้ำจืดจากบ้านหยงสตาร์และแวะนำเรือที่ชำรุดขึ้นซ่อมบริเวณเกาะเหลาตรง ประมาณ พ.ศ. 2430 ในสมัยพระบาทสมเด็จพระจุลจอมเกล้าเจ้าอยู่หัว มีการทำไม้ฟืนจากต้นแสม ตัดเป็นท่อนสั้น ๆ ผ่าเป็นดุ้น มัดบรรทุกเรือสำเภาไปขายที่ปีนัง และสิงคโปร์ เกาะมีป่าชายเลนที่มีต้นแสมและโกงกางเป็นจำนวนมาก ชาวจีนจึงเข้ามาทำงานและปลูกบ้านเรือนพักอาศัยอยู่บนเกาะ แต่เมื่อมีคนอยู่อาศัยมากขึ้นจึงมีปัญหาเรื่องน้ำจืดจึงได้อพยพออกจากเกาะไปปลูกสร้างบ้านเรือนพักอาศัยบริเวณหน้าที่ทำการด่านศุลกากรหยงสตาร์ ทำให้เกาะเหลาตรงมีสภาพเป็นเกาะร้างนับแต่นั้นถึงปัจจุบัน
จากหลักฐานทางโบราณคดีเกี่ยวกับเครื่องถ้วยที่เกาะเหลาตรง พบว่ามีทั้งเครื่องถ้วยที่ผลิตในประเทศไทย เช่น โอ่ง ไห และเครื่องถ้วยที่ผลิตจากต่างประเทศ ได้แก่ เครื่องถ้วยยุโรป และเครื่องถ้วยจีน สำหรับเครื่องถ้วยยุโรปเป็นเครื่องถ้วยที่พบทั่วไปตามท่าเรือเก่าในจังหวัดสงขลา พัทลุง ปัตตานี และนราธิวาส นอกจากนี้ยังมีรายงานว่าพบเครื่องถ้วยยุโรปแบบเดียวกันในแหล่งโบราณคดีหลายแห่งในประเทศอินโดนีเชีย สิงคโปร์ และมาเลเซีย สันนิษฐานว่าเครื่องถ้วยยุโรปที่พบ ผลิตในราว พ.ศ. 2343–2437 โดยมีตัวแทนนำเข้าคือ บริษัทดัตซ์ อีสต์ อินเดีย คอร์ปอเรชันของฮอลแลนด์ (Dutch East India Corporation) บนเกาะยังมีซากปรักหักพังของศาลเจ้าจีนโบราณตั้งอยู่ใกล้เคียงกันอีกด้วย
เขาน้อย

เขาน้อย อาจหมายถึง
สถานที่

ปราสาทเขาน้อยสีชมพู ตั้งอยู่บนยอดเขาน้อยสีชมพู ตำบลคลองน้ำใส อำเภออรัญประเทศ จังหวัดสระแก้ว
วัดพระธาตุเขาน้อย ตั้งอยู่ที่ตำบลดู่ใต้ อำเภอเมืองน่าน จังหวัดน่าน
พระตำหนักเขาน้อย ตั้งอยู่บริเวณเชิงเขาน้อย ตำบลบ่อยาง อำเภอเมืองสงขลา จังหวัดสงขลา
วัดเขาน้อย ตั้งอยู่ที่ตำบลบ้านหาด อำเภอบ้านลาด จังหวัดเพชรบุรี
วัดเขาน้อยจอมสวรรค์ ตั้งอยู่ที่ตำบลเจริญธรรม อำเภอวิหารแดง จังหวัดสระบุรี
วัดถ้ำเขาน้อย ตั้งอยู่ที่ตำบลม่วงชุม อำเภอท่าม่วง จังหวัดกาญจนบุรี
วัดป่าเขาน้อย ตั้งอยู่ที่ตำบลเสม็ด อำเภอเมืองบุรีรัมย์ จังหวัดบุรีรัมย์
วัดป่าเขาน้อย ตั้งอยู่ที่ตำบลวังทรายพูน อำเภอวังทรายพูน จังหวัดพิจิตร
วัดภูเขาน้อย ตั้งอยู่ที่ตำบลเกาะพะงัน อำเภอเกาะพะงัน จังหวัดสุราษฎร์ธานี
ตำบล

ตำบลเขาน้อย อำเภอท่าม่วง จังหวัดกาญจนบุรี
ตำบลเขาน้อย อำเภอเวียงเก่า จังหวัดขอนแก่น
ตำบลเขาน้อย อำเภอสิชล จังหวัดนครศรีธรรมราช
ตำบลเขาน้อย อำเภอปราณบุรี จังหวัดประจวบคีรีขันธ์
ตำบลเขาน้อย อำเภอเขาชะเมา จังหวัดระยอง
ตำบลเขาน้อย อำเภอลำสนธิ จังหวัดลพบุรี
เกาะมิยาเกะ

| ชื่อท้องถิ่น: 三宅島 |
| --- | --- |

ภูมิศาสตร์
ที่ตั้ง: ทะเลฟิลิปปิน
พิกัด: 34°04′44″N 139°31′44″E﻿ / ﻿34.079°N 139.529°E﻿ / 34.079; 139.529
กลุ่มเกาะ: เกาะอิซุ
พื้นที่: 55.44 ตารางกิโลเมตร (21.41 ตารางไมล์)
ความยาวชายฝั่ง: 38.3 กม. (23.8 ไมล์)
ระดับสูงสุด: 775.1 ม. (2543 ฟุต)
จุดสูงสุด: Oyama
การปกครอง
ญี่ปุ่น
จังหวัด: โตเกียว
กิ่งจังหวัด: กิ่งจังหวัดมิยาเกะ
หมู่บ้าน: มิยาเกะ
ประชากรศาสตร์
ประชากร: 2,460 (2019)
ความหนาแน่น: 44.37/กม.2 (114.92/ตารางไมล์)
กลุ่มชาติพันธุ์: ชาวญี่ปุ่น
เกาะมิยาเกะ หรือ มิยาเกะ-จิมะ (ญี่ปุ่น: 三宅島; โรมาจิ: Miyake-jima) เป็นเกาะภูเขาไฟ ในคาบสมุทรอิซุ ทะเลฟิลิปปิน ทางทิศตะวันตกเฉียงใต้ 180 กิโลเมตร จากกรุงโตเกียว อยู่ในเขตการปกครองของกิ่งจังหวัดมิยาเกะ ส่วนหนึ่งของโตเกียว และเป็นส่วนหนึ่งของอุทยานแห่งชาติฟูจิ-ฮาโกเนะ-อิซุ
แหล่งข้อมูลอื่น

เว็บไซต์ทางการหมู่บ้านมิยาเกะ
Miyakejima - Japan Meteorological Agency (ในภาษาญี่ปุ่น)
เซนทราดิ

เซนทราดิ (ญี่ปุ่น: Zentradi; โรมาจิ: ゼントラーディ人; ทับศัพท์: Zentorādi-jin) เป็นตัวละครเหล่ากองทัพทหารของมนุษย์ต่างดาว, ที่มีลักษณะเป็นมนุษย์ยักษ์ (humanoid giant) และมักจะคู่ปรับสำคัญในการ์ตูนชุดเอนิเมะซีรีส์ของญี่ปุ่นในชื่อชุด ซุปเปอร์ไดเมนชั่นฟอเทรสมาครอส (The Super Dimension Fortress Macross)
มันเป็นการแปลทับศัพท์เป็นเซนเทรดิ (Zentradi), Zjentohlauedy, Zentrady และ Zentraedi สำหรับการ์ตูนซีรีส์เอนิเมะในชื่อชุด "มาครอส" ของญี่ปุ่น  ด้วยการสะกดคำอ่านเป็น Zentraedi จึงเป็นหนึ่งวิธีที่ใช้กันมากที่สุดในการปรับประยุกต์ใช้ในบรรดาจำพวกการ์ตูนเอนิเมะชุดหุ่นยนต์ไฮเทคทั้งหลายของญี่ปุ่น [แหล่งอ้างอิงอาจไม่น่าเชื่อถือ]
แหล่งข้อมูลอื่น

Zentradi at the Macross Compendium เก็บถาวร 2008-07-06 ที่ เวย์แบ็กแมชชีน
Macross Nexus เก็บถาวร 2006-04-25 ที่ เวย์แบ็กแมชชีน
อีเอฟแอลแชมเปียนชิป เพลย์ออฟ 2019 นัดชิงชนะเลิศ

การแข่งขัน อีเอฟแอลแชมเปียนชิป เพลย์ออฟ 2019 นัดชิงชนะเลิศ จะลงเล่นกันในวันที่ 27 พฤษภาคม พ.ศ. 2562 ที่ สนามกีฬาเวมบลีย์, ลอนดอน ระหว่าง แอสตันวิลลา และ ดาร์บีเคาน์ตี. ผู้ชนะจะได้รับการเลือนชั้นสู่ พรีเมียร์ลีก ฤดูกาล 2019–20. สองทีมที่ดีที่สุดของ อีเอฟแอลแชมเปียนชิป ฤดูกาล 2018–19 จะได้รับการเลื่อนชั้นโดยอัตโนมัติขึ้นสู่ พรีเมียร์ลีก, ในขณะที่ทีมวางระหว่างทีมอันดับที่สามและทีมอันดับที่หกในตารางคะแนนลีกจะลงเล่นสองนัดขั้นแรกในซีรีส์ของการเพลย์ออฟ, และสองทีมที่ดีที่สุดของการลงเล่นเพลย์ออฟสำหรับพื้นที่สุดท้ายสำหรับพรีเมียร์ลีก ฤดูกาล 2019–20. ชนะนัดนี้คาดว่าจะมีมูลค่า 170 ล้านปอนด์ สู่ทีมที่ประสบความสำเร็จ.
แอสตันวิลลา ชนะ 2–1 ทำให้กลับคืนสู่พรีเมียร์ลีกเป็นครั้งแรกนับตั้งแต่ปี 2016.
เส้นทางสู่นัดชิงชนะเลิศ

บทความหลัก: อีเอฟแอลแชมเปียนชิป ฤดูกาล 2018–19
หมายเหตุ: ในผลการแข่งขันทั้งหมดด้านล่างนี้, ผลการแข่งขันของคู่ชิงชนะเลิศจะถูกนำมาเป็นชื่อแรก (H: เหย้า; A: เยือน).
แมตช์ > รายละเอียด

27 พฤษภาคม พ.ศ. 2562
15:00 BST
21:00 UTC+07:00
| แอสตันวิลลา | 2–1 | ดาร์บีเคาน์ตี |
| --- | --- | --- |
| เอล กาซี  44' มัคกินน์  59' | รายงาน | แวกฮอร์น  81' |
ผู้ชม: 85,826 คน
ผู้ตัดสิน: พอล ไทเออร์นีย์
| --- | --- |
             แอสตันวิลลา :              ดาร์บีเคาน์ตี
เขาพระสุเมรุ

ภาพจิตรกรรมฝาผนัง เขาพระสุเมรุ
เขาพระสุเมรุ ตามคติในศาสนาพราหมณ์ ศาสนาพุทธ และศาสนาเชน คือภูเขาที่เป็นศูนย์กลางของโลกหรือจักรวาล เป็นที่อยู่ของสิ่งมีวิญญาณในภพและภูมิต่าง ๆ ของสัตวโลก
เขาพระสุเมรุตั้งอยู่เหนือน้ำ  84,000 โยชน์ มีภูเขารองรับ 3 ลูก โดยส่วนฐานคือ ตรีกูฏ (สามเส้าหรือสามยอด) มีภูเขาล้อมรอบ 7 ทิว เรียกว่าสัตบริภัณฑ์ คือ ยุคนธร กรวิก อิสินธร สุทัศ เนมินธร วินันตกะและอัสกัณ มีเทวดาจตุมหาราชิก และบริวารสถิตอยู่
ภายในจักรวาลมีภูเขาชื่อ หิมวา (หิมาลัย) ของจักรวาลทั้งหมด เป็นเทือกเขายาวติดกันเป็นพืด เรียกว่าเขาจักรวาล โดยแต่ละจักรวาลมีพระอาทิตย์ พระจันทร์ ดาวดึงส์ ยังมีมหาทวีปทั้ง 4 คือ
อุตรกุรุทวีป ตั้งอยู่เหนือของภูเขาพระสุเมรุ
บุพวิเทหทวีป ตั้งอยู่ทางตะวันออกของเขาพระสุเมรุ
ชมพูทวีป ตั้งอยู่ตอนใต้เขาพระสุเมรุ คือโลกของเรา
อมรโคยานทวีป ตั้งอยู่ทางตะวันตกของเขาพระสุเมรุ
ในมหาทวีปยังมีทวีปน้อย ๆ เป็นบริวารอีก 2000 ทวีป
ในทิศทั้ง 4 ของจักรวาล มีมหาสมุทรทั้ง 4 อันมีน้ำเต็มเป็นนิจ ประกอบด้วย
ปิตสาคร  ทางทิศเหนือ มีน้ำสีเหลือง
ผลิกสาคร ทางทิศตะวันตก มีน้ำใสสะอาด เหมือนแก้วผลึก
ขีรสาคร เกษียรสมุทร ทางทิศตะวันออก มีน้ำสีขาว
นิลสาคร ทางทิศใต้ มีน้ำสีน้ำเงินอมม่วง
บนยอดเขาพระสุเมรุ คือสวรรค์ชั้นดาวดึงส์ มีนครแห่งเทพที่ชื่อนครไตรตรึงษ์อยู่ มีพระอินทร์เทวราชเป็นผู้ปกครองทำหน้าที่เป็นเทวราชผู้อภิบาลโลก และพิทักษ์คุณธรรมให้แก่มนุษย์ ที่อยู่ของพระอินทร์เรียกว่าไพชยนต์มหาปราสาท ตรงกลางเป็นที่ประดิษฐานแท่นบัณฑุกัมพลอันเป็นทิพยอาสน์
ตำนานฝ่ายพราหมณ์เล่าว่า พระอิศวรทรงสร้างน้ำด้วยพระเสโท (เหงื่อ) สร้างแผ่นดินด้วยพระเมโท (ไคล) ของพระองค์ บางตำนานเล่าว่าทรงสำรอกพระมังสะในพระอุระออกมาบันดาลให้เป็นแผ่นดิน
ดูเพิ่ม

ไตรภูมิพระร่วง
เขาไกรลาส
แหล่งข้อมูลอื่น

พจนานุกรมพุทธศาสน์ ฉบับประมวลศัพท์
เขาไกรลาส
เฉิง ชางซง

เฉิง ชางซง (จีน: 成昌松; เกิด 11 เมษายน ค.ศ. 1985) นักแข่งจักรยานชาวจีน
ประวัติ

เมื่อเดือนพฤศจิกายน ค.ศ. 2010  เฉิง ฉางซง เป็นตัวแทนของประเทศจีนในการแข่งขันจักรยานในเอเชียนเกมส์ ประเภทสปรินเตอร์ทีม ร่วมกับจาง เหล่ย และเตียวเมา และได้รับรางวัลเหรียญทอง
อำเภอตรอน

| อำเภอตรอน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Tron
คำขวัญ: ถิ่นอ้อยหวาน ธารน้ำใหญ่ ซิ่นไหมดี มีแหล่งปลา ไร่นาสมบูรณ์ ขอบคุณ พืชพันธุ์ธัญญาหาร อลังการไหลแพไฟ
แผนที่จังหวัดอุตรดิตถ์ เน้นอำเภอตรอน
พิกัด: 17°28′56″N 100°6′47″E﻿ / ﻿17.48222°N 100.11306°E﻿ / 17.48222; 100.11306
ประเทศ:  ไทย
จังหวัด: อุตรดิตถ์
พื้นที่
 • ทั้งหมด: 314.501 ตร.กม. (121.430 ตร.ไมล์)
ประชากร (2564)
 • ทั้งหมด: 33,529 คน
 • ความหนาแน่น: 106.61 คน/ตร.กม. (276.1 คน/ตร.ไมล์)
รหัสไปรษณีย์ : 53140
รหัสภูมิศาสตร์: 5302
ที่ตั้งที่ว่าการ: ที่ว่าการอำเภอตรอน หมู่ที่ 10 ถนนรวมราชกิจ ตำบลวังแดง อำเภอตรอน จังหวัดอุตรดิตถ์ 53140
 ส่วนหนึ่งของสารานุกรมประเทศไทย
ตรอน เป็นอำเภอหนึ่งของจังหวัดอุตรดิตถ์
ที่ตั้งและอาณาเขต

อำเภอตรอนห่างจากตัวจังหวัดตามทางรถไฟไปทางทิศใต้ประมาณ 16 กิโลเมตร ตามทางรถยนต์ประมาณ 20 กิโลเมตร มีแม่น้ำน่านไหลผ่าน มีอาณาเขตติดต่อกับอำเภอต่าง ๆ ดังนี้
ทิศเหนือ ติดต่อกับอำเภอลับแลและอำเภอเมืองอุตรดิตถ์
ทิศตะวันออก ติดต่อกับอำเภอทองแสนขัน
ทิศใต้ ติดต่อกับอำเภอพิชัย
ทิศตะวันตก ติดต่อกับอำเภอศรีนครและอำเภอศรีสัชนาลัย (จังหวัดสุโขทัย)
ประวัติ

ประวัติความเป็นมาของชื่ออำเภอตรอนนี้ มี 3 ฝ่ายด้วยกัน ฝ่ายแรกกล่าวว่าที่ว่าการอำเภอเดิมตั้งอยู่ที่ว่าปากคลองตรอน ตำบลบ้านแก่ง จึงเรียก "อำเภอตรอน" ฝ่ายที่สองกล่าวถึงที่มาของชื่อคลองตรอนว่า ในฤดูแล้งน้ำในคลองขาดเป็นห้วงเป็นตอน จึงตั้งชื่อว่า "คลองตอน" ต่อมาเพี้ยนเป็น "คลองตรอน" เมื่อตั้งที่ว่าการอำเภอตรอน ส่วนฝ่ายที่สามกล่าวว่ามาจากชื่อ "เมืองตรอนตรีสินธุ์" ซึ่งปรากฏในพระราชหัตถเลขาคราวเสด็จมณฑลฝ่ายเหนือในรัชกาลที่ 5 เนื่องจากพระองค์ได้เสด็จเมืองตรอนตรีสินธุ์ด้วย
ชื่อเดิมของอำเภอตรอน มีชื่อว่า อำเภอเมืองตรอน และเป็นเมืองขึ้นของเมืองพิชัยเมื่อ พ.ศ. 2430 ตอนนั้นเมืองพิชัยแบ่งการปกครองออกเป็น 5 อำเภอด้วยกันคือ  เมืองพิชัย เมืองอุตรดิตถ์ เมืองตรอน เมืองลับแล และเมืองน้ำปาด
จากป้ายรายชื่อนายอำเภอที่ว่าการอำเภอตรอนมีว่า นายอำเภอคนแรกชื่อหลวงพินิจ เป็นนายอำเภอตั้งแต่ พ.ศ. 2430-2436 กล่าวกันว่าเดิมที่ว่าการอำเภอตั้งอยู่ที่หมู่ 7 ตำบลป่าคาย ต่อมาย้ายมาอยู่ที่ปากคลองตรอนในสมัยพระศรีสงครามหรือที่ชาวบ้านเรียกว่า "พระตรอน" (เกี้ยว) ระหว่างปี พ.ศ. 2440-2444 ต่อมาในปี พ.ศ. 2457 ได้ย้ายที่ว่าการอำเภอตรอนจากบ้านปากคลองตรอนมาอยู่บริเวณวัดมงคลนิมิตร หมู่ที่ 2 ตำบลบ้านแก่ง
สมเด็จฯ เจ้าฟ้ากรมพระยานริศรานุวัดติวงศ์ ได้เสด็จถึงที่ว่าการอำเภอเมืองตรอน 4 มิถุนายน พ.ศ. 2444 ดังพระราชนิพนธ์ของพระองค์ตอนหนึ่ง ดังนี้
"เวลาบ่ายโมง 47 นาที ออกจากวัดเต่าไห ถึงที่ว่าการอำเภอเมืองตรอน เวลาบ่าย 3 โมง 8 นาที ได้ขึ้นไปดูที่ว่าการอำเภอ และพระวิสูตรไปตรวจที่จะทำพลับพลาประทับแรมที่นี่เขาปลูกปรำรับ" แสดงว่าที่ว่าการอำเภออยู่ที่ตำบลบ้านแก่ง
ต่อมาวันที่ 22 ตุลาคม พ.ศ. 2444 พระบาทสมเด็จพระจุลจอมเกล้าเจ้าอยู่หัวได้เสด็จเมืองตรอนดังพระราชหัตถเลขาตอนหนึ่ง ดังนี้
"วันที่ 22 ตุลาคม รัตนโกสินทร์ศก 120 ถึงกรมหลวงเทววงษ์วโรประการ
อนุสนธิรายงานเมื่อคนนี้ฝนตกเล็กน้อย ตั้งแต่เวลา 4 ทุ่มไปแล้วรู้สึกเย็น ดึกเข้าหนาวลักษณะเมืองเหนือวันนี้น้ำก็ทรงอยู่ได้ออกเรือจากเมืองพิไชย เวลาเช้า 3 โมงมาถึง เมืองตรอนซึ่งตั้งใหม่เมื่อ 3 ปีนี้ ที่ตำบลบ้านแก่ง ตั้งพลับพลาเยื้องที่ว่าการอำเภอขึ้นมาข้างบนสักหน่อยหนึ่ง..."
จากข้อความในพระราชหัตถเลขานี้จะพบว่า เมืองตรอนมีชื่อเต็มว่า เมืองตรอนตรีสินธุ์ (ปัจจุบันโรงเรียนมัธยมศึกษาของอำเภอตรอนก็มีชื่อว่า "โรงเรียนตรอนตรีสินธุ์") และที่ว่าการอำเภอก็ตั้งอยู่ตำบลบ้านแก่ง ตรงกับที่กล่าวแล้วในตอนต้น ในปี พ.ศ. 2457 ได้มีประกาศใช้ชื่ออำเภอที่เปลี่ยนใหม่ให้ตรงกับชื่อตำบลที่ตั้งที่ว่าการ อำเภอ ดังนั้นอำเภอเมืองตรอนจึงเปลี่ยนเป็นชื่อเป็น อำเภอบ้านแก่ง ด้วย (ต่อมา พ.ศ. 2475 ก็เปลี่ยนมาใช้ชื่อ อำเภอตรอน จนถึงปัจจุบัน)
ใน ปี พ.ศ. 2457 หลวงพิศาลสุรศักดิ์ เป็นนายอำเภอ ได้พิจารณาเห็นว่า สถานที่ตั้งที่ว่าการอำเภอเดิมไม่เหมาะสม จึงย้ายที่ว่าการอำเภอมาตั้งที่หมู่ที่ 4 บ้านวังหิน ตำบลวังแดง ซึ่งเป็นที่ตั้งปัจจุบันนี้ เพื่อสะดวกในการติดต่อราชการเพราะใกล้สถานีรถไฟและแม่น้ำ ทำให้การคมนาคมสะดวก เมื่อสร้างที่ว่าการอำเภอใหม่ ทราบว่าสร้างเป็นอาคารไม้ใต้ถุนสูง ส่วนที่ว่าการอำเภอปัจจุบันเป็นอาคาร 2 ชั้น เพิ่งสร้างใหม่ราว 4 ปีเศษมานี้ ที่ว่าการอำเภอตรอนอยู่ฟากตะวันออกของแม่น้ำน่าน ส่วนสถานีรถไฟตรอนอยู่ฟากตะวันตกของแม่น้ำน่าน แต่ก็มีสะพานข้ามฟากแม่น้ำน่าน ทำให้การเดินทางจากสถานีรถไฟไปที่ว่าการอำเภอสะดวกขึ้น
การแบ่งเขตการปกครอง > การปกครองส่วนภูมิภาค

อำเภอตรอนแบ่งเขตการปกครองออกเป็น 5 ตำบล 47 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | วังแดง | Wang Daeng | 12 | 10,426 |
| 2. | บ้านแก่ง | Ban Kaeng | 10 | 7,054 |
| 3. | หาดสองแคว | Hat Song Khwae | 7 | 4,061 |
| 4. | น้ำอ่าง | Nam Ang | 10 | 7,617 |
| 5. | ข่อยสูง | Khoi Sung | 8 | 4,132 |
การแบ่งเขตการปกครอง > การปกครองส่วนท้องถิ่น

ท้องที่อำเภอตรอนประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลตรอน ครอบคลุมพื้นที่บางส่วนของตำบลวังแดง
เทศบาลตำบลบ้านแก่ง ครอบคลุมพื้นที่บางส่วนของตำบลบ้านแก่ง
องค์การบริหารส่วนตำบลวังแดง ครอบคลุมพื้นที่ตำบลวังแดง (นอกเขตเทศบาลตำบลตรอน)
องค์การบริหารส่วนตำบลบ้านแก่ง ครอบคลุมพื้นที่ตำบลบ้านแก่ง (นอกเขตเทศบาลตำบลบ้านแก่ง)
องค์การบริหารส่วนตำบลหาดสองแคว ครอบคลุมพื้นที่ตำบลหาดสองแควทั้งตำบล
องค์การบริหารส่วนตำบลน้ำอ่าง ครอบคลุมพื้นที่ตำบลน้ำอ่างทั้งตำบล
องค์การบริหารส่วนตำบลข่อยสูง ครอบคลุมพื้นที่ตำบลข่อยสูงทั้งตำบล
สถานที่ท่องเที่ยว

พระอกแตก วัดบ้านแก่งใต้
สวนสาธารณะบึงทับกระดาน
วัดหาดสองแคว
สวนนกธรรมชาติป่าชุมชนเขาเหล็ก
ประเพณีทอดแหบึงทับกระดานในเดือนเมษายน โดยจะจัดปีเว้นปี
Romantic Road ถนนสายโรแมนติค ระหว่างบ้านหลวงป่ายาง ตำบลน้ำอ่าง ไปยังบ้านน้ำลอก อำเภอทองแสนขัน
ประเพณีไหลแพไฟ ในวันที่5 ธันวาคม ของทุกปี
สถานที่ท่องเที่ยว > ภาษา

ใช้ ภาษาไทย สำเนียงท้องถิ่นแต่ละพื้นที่ ภาษาล้านนา และมี ศิลปะล้านนา
การคมนาคม

ทางบก
ทางระบบราง สถานีรถไฟตรอน
เฉาก๊วย (พืช)

สำหรับความหมายอื่น ดูที่ เฉาก๊วย
| เฉาก๊วย |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Lamiaceae
สกุล:: Mesona
สปีชีส์:: M.  chinensis Benth.

เฉาก๊วยในรูปแบบอาหารว่าง
เฉาก๊วย (ชื่อวิทยาศาสตร์: Mesona chinensis) (草粿, เพ็งอิม: cao2 guê2) ในภาษาแต้จิ๋ว, เซียนเฉ่า (จีน: 仙草; พินอิน: xiāncǎo) ใน ภาษาจีนกลาง, เซียนเช่า (sian-chháu) ในภาษาฮกเกี้ยน,  เหลิ่งฝันโฉว (涼粉草, loeng4 fan2 cou2) ใน ภาษาจีนกวางตุ้ง, เซืองซ้าว (sương sáo) ใน ภาษาเวียดนาม เป็นพืชในสกุล Mesona ในตระกูลเดียวกับมินต์ (พืชจำพวกสะระแหน่) มักพบในภูมิภาคเอเชียตะวันออก เช่น ทางตะวันออกเฉียงใต้ของจีน ไต้หวัน ชอบขึ้นในหุบเขาที่ดินทรายแห้งมีหญ้าขึ้น มีความสูงราว 15–100 ซม. ลำต้นและใบมีขนปกคลุม ใบมีรูปหยาดน้ำตาและขอบหยักคล้ายใบเลื่อย นิยมปลูกเพื่อใช้ทำเฉาก๊วยรับประทานเป็นอาหารว่าง
การปลูกและการแปรรูป

ต้นเฉาก๊วยปลูกบนพื้นที่ราบหรือพื้นที่ลาดเอียงเล็กน้อย ในไต้หวัน พืชชนิดนี้มักปลูกใต้ต้นผลไม้ในสวนผลไม้เพื่อเป็นรายได้เสริม สำหรับขั้นตอนการทำเฉาก๊วยนั้น เริ่มต้นจากการเก็บเกี่ยวส่วนที่อยู่เหนือดินทั้งหมดของต้นเฉาก๊วย จากนั้นนำมาทำให้แห้งบางส่วนและสุมขึ้นเพื่อให้มันรวมตัวกับแก๊สออกซิเจนจนกระทั่งกลายเป็นสีดำ หลังจากรวมตัวกับแก๊สออกซิเจนแล้ว ผลที่ได้จะถูกนำมาทำให้แห้งโดยตลอดและพร้อมที่จะขาย
อีเอ็มเอฟ (วงดนตรี)

| EMF |
| --- | --- |
ที่เกิด: กลอสเตอร์เชอร์
แนวเพลง: อัลเทอร์เนทีฟร็อก, อัลเทอร์เนทีฟแดนซ์, อีเลกโทรร็อก, เทคโน, เฮาส์
ช่วงปี: 1989–1997   2001–2002   2007–2009

สมาชิก: James Atkin Ian Dench Derry Brownson Mark Decloedt Richard March Tim Stephens Phil Cleary

อดีตสมาชิก: Zac Foley
อีเอ็มเอฟ (EMF) เป็นวงดนตรีอินดี้แด๊นซ์จากประเทศอังกฤษ ก่อตั้งวงใน ฟอเรสต์ออฟดีน ในกลอสเตอร์เชอร์ จุดเริ่มต้นของชื่อ อีเอ็มเอฟ ถูกใช้เป็นชื่อวงอย่างถาวร ในยุค 1990s แล้วก็ได้ออกซิงเกิลแรกก็คือ อันบิลีฟวะเบิล
ผลงาน > อัลบั้ม

| ปี | อัลบั้ม | UK Chart | US Charts |
| --- | --- | --- | --- |
| 1991 | Schubert Dip | 3 | 12 |
| 1992 | Stigma | 19 | - |
| 1995 | Cha Cha Cha | 30 | - |
ผลงาน > อัลบั้มรวมเพลง

| ปี | อัลบั้ม | UK Chart | US Charts |
| --- | --- | --- | --- |
| 2001 | Epsom Mad Funkers: The Best Of EMF | - | - |
ผลงาน > ซิงเกิลและอีพี

| ปี | ซิงเกิล | UK Singles Chart | US Hot 100 | US Modern Rock | US Dance | อัลบั้ม |
| --- | --- | --- | --- | --- | --- | --- |
| 1990 | "Unbelievable" | 3 | 1 | 3 | 9 | Schubert Dip |
| 1991 | "I Believe" | 6 | - | 10 | - | Schubert Dip |
| 1991 | "Children" | 19 | - | 26 | - | Schubert Dip |
| 1991 | "Lies" | 28 | 18 | 27 | 6 | Schubert Dip |
| 1992 | Unexplained EP | 18 | - | - | - | Unexplained EP |
| 1992 | "They're Here" | 29 | - | 27 | 5 | Stigma |
| 1992 | "It's You" | 23 | - | - | - | Stigma |
| 1995 | "Perfect Day" | 27 | - | - | - | Cha Cha Cha |
| 1995 | "Bleeding You Dry" | - | - | - | - | Cha Cha Cha |
| 1995 | "I'm a Believer" | 3 | - | - | - | Non-LP track |
| 1995 | "Afro King" | 51 | - | - | - | Non-LP track |
แหล่งข้อมูลอื่น

เว็บทางการ